ระเบียบกรุงเทพมหานครระเบียบกรุงเทพมหานครว่าด้วยการเบิกจ่ายเงินและการส่งเงินสบทบกองทุนประกันสังคมพ.ศ. ๒๕๓๔ เพื่ออนุวัตให้เป็นไปตามพระราชบัญญัติประกันสังคมพ.ศ. ๒๕๓๓ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๕ และข้อ ๑๘(๒) แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานคร จึงกำหนดระเบียบขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานคร ว่าด้วยการเบิกจ่ายเงินและการส่งเงินสมทบกองทุนประกันสังคมพ.ศ. ๒๕๓๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ลูกจ้าง หมายความว่าลูกจ้างชั่วคราวของหน่วยงานและพนักงานหรือลูกจ้างการพาณิชย์ของกรุงเทพมหานครกองทุนประกันสังคม หมายความว่ากองทุนประกันสังคมตามพระราชบัญญัติประกันสังคม พ.ศ. ๒๕๓๓หน่วยงาน หมายความว่าหน่วยงานตามพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘และส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกองและรวมถึงสำนักงานการพาณิชย์ของกรุงเทพมหานครด้วยหน่วยการคลัง หมายความว่าหน่วยงานซึ่งมีหน้าที่เกี่ยวกับการรับเงิน การเบิกจ่ายเงิน การถอนเงินการนำส่งเงิน การฝากเงิน และการเก็บรักษาเงิน และให้หมายความรวมถึงงานการคลังของสำนักสำนักงานเขต และการพาณิชย์ของกรุงเทพมหานครด้วยข้อ ๔ให้ปลัดกรุงเทพมหานครรักษาการตามระเบียบนี้หมวดที่ ๑การเบิกจ่ายเงินสมทบในส่วนของนายจ้าง ข้อ ๕ให้หน่วยงานเบิกเงินสมทบเข้ากองทุนประกันสังคม ดังนี้(๑)กรณีลูกจ้างที่ได้รับค่าจ้างจากเงินงบประมาณ ยกเว้นเงินอุดหนุนของรัฐบาลให้เบิกจากเงินงบประมาณตามหมวดรายจ่ายที่กองงบประมาณกำหนด(๒)กรณีลูกจ้างที่ได้รับค่าจ้างจากเงินนอกงบประมาณให้เบิกจากเงินนอกงบประมาณตามประเภทที่ใช้ในการจ้างข้อ ๖[๒] ให้หน่วยงานวางฎีกาขอเบิกเงินสมทบเข้ากองทุนประกันสังคมตามอัตราที่ได้กำหนดไว้ในบัญชีอัตราเงินสมทบท้ายกฎกระทรวงซึ่งออกตามกฎหมายว่าด้วยประกันสังคมของค่าจ้างก่อนหักภาษีพร้อมกับการวางฎีกาขอเบิกค่าจ้างต่อสำนักการคลังหรือหน่วยการคลัง แล้วแต่กรณีข้อ ๗[๓] เมื่อหน่วยงานผู้เบิกได้รับอนุมัติฎีกาเบิกเงินสมทบเข้ากองทุนประกันสังคมแล้วให้เขียนเช็คสั่งจ่ายเงินจำนวนดังกล่าวเข้าบัญชีกองทุนประกันสังคมแล้วตามวิธีการที่สำนักงานประกันสังคมกำหนดหมวดที่ ๒การหักเงินค่าจ้างของลูกจ้างสมทบเข้ากองทุน ข้อ ๘[๔] ให้หน่วยงานหักเงินค่าจ้างของลูกจ้างตามอัตราที่ได้กำหนดไว้ในบัญชีอัตราเงินสมทบท้ายกฎกระทรวงซึ่งออกตามกฎหมายว่าด้วยประกันสังคมของค่าจ้างก่อนหักภาษีส่งเข้ากองทุนประกันสังคมพร้อมกับส่วนที่จะต้องนำส่งในฐานะนายจ้างตามข้อ ๗ข้อ ๙[๕] ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นคราว ๆ ไปประกาศ ณ วันที่ ๑๗ พฤษภาคม พ.ศ. ๒๕๓๔พลตรีจำลอง ศรีเมืองผู้ว่าราชกรุงเทพมหานครระเบียบกรุงเทพมหานครว่าด้วยการเบิกจ่ายเงินและการส่งเงินสมทบกองทุนประกันสังคม(ฉบับที่ ๒) พ.ศ. ๒๕๓๔[๖]ระเบียบกรุงเทพมหานครว่าด้วยการเบิกจ่ายเงินและการส่งเงินสมทบกองทุนประกันสังคม(ฉบับที่ ๓) พ.ศ. ๒๕๔๒[๗]วชิระ/จัดทำ๖ มีนาคม ๒๕๕๐[๑] ราชกิจจานุเบกษา เล่ม ๑๐๘/ตอนที่ ๙๘/ฉบับพิเศษหน้า ๑๘/๑มิถุนายน ๒๕๓๔[๒] ข้อ ๖ แก้ไขเพิ่มเติมโดย ระเบียบกรุงเทพมหานครว่าด้วยการเบิกจ่ายเงินและการส่งเงินสมทบกองทุนประกันสังคม(ฉบับที่ ๓) พ.ศ. ๒๕๔๒[๓] ข้อ ๗ แก้ไขเพิ่มเติมโดย ระเบียบกรุงเทพมหานครว่าด้วยการเบิกจ่ายเงินและการส่งเงินสมทบกองทุนประกันสังคม(ฉบับที่ ๒) พ.ศ. ๒๕๓๔[๔] ข้อ ๘ แก้ไขเพิ่มเติมโดย ระเบียบกรุงเทพมหานครว่าด้วยการเบิกจ่ายเงินและการส่งเงินสมทบกองทุนประกันสังคม(ฉบับที่ ๓) พ.ศ. ๒๕๔๒[๕] ข้อ ๙ เพิ่มโดย ระเบียบกรุงเทพมหานครว่าด้วยการเบิกจ่ายเงินและการส่งเงินสมทบกองทุนประกันสังคม(ฉบับที่ ๒) พ.ศ. ๒๕๓๔[๖] ราชกิจจานุเบกษาเล่ม ๑๐๘/ตอนที่ ๑๑๖/หน้า ๔๕๘/๒ กรกฎาคม ๒๕๓๔[๗] ราชกิจจานุเบกษาเล่ม ๑๑๖/ตอนที่ ๑๐ ง/หน้า ๓๒/๔ กุมภาพันธ์ ๒๕๔๒